**JÄSENTIEDOTE**

**KEVÄT 2013**

**MLL Kuopion Paikallisyhdistys ry**

****

**HYVÄT JÄSENET!**

Väistyvän puheenjohtajan kynästä 4.1.2013:

Mannerheimin Lastensuojeluliitto on perustettu vuonna 1920. Vuosi 2013 on siten jo liiton 93.s juhlavuosi. Vuotta myöhemmin, 13. maaliskuuta 1921 on perustettu Kuopion paikallisyhdistys, jolla on tällä hetkellä noin 600 jäsentä. Yhdistyksemme tavoitteena on vaikuttaa kaupunkimme lapsiperheiden asemaan, toimia heidän keskinäisen yhteistoiminnan ja sosiaalisen osallisuuden edistämiseksi ja tarjota lapsiperheille arkista yhdessäoloa perhekeskus Tavallisen Toiminnan Talolla sekä yhdistyksen muissa aktiviteeteissa.

Uusia jäseniä ja aktiivisia vapaaehtoisia toivotaan mukaan lisää koko ajan. Aikuisjäsenen jäsenmaksuhan on vain 25€/vuosi. Jäsenet saavat mm. Lapsemme –lehden vuosikerran, erilaisia valtakunnallisia ja paikallisia etuja ja alennuksia sekä alennuksia yhdistyksemme kerho- yms. maksuihin.

Kohta kaksi vuotta olemme toimineet mukavissa vuokratiloissa Perhekeskus Tavallisen Toiminnan Talolla osoitteessa Kasarmikatu 1. Kaikki toiminta on MLL arvojen mukaista tavallista tekemistä yhdessä asiakkaiden ja Talolla kävijöiden kanssa. Miten sinä jäsenenä kehittäisit MLL Kuopion yhdistyksen ja Tavallisen toiminnan talon toimintaa? Kerro se meille sähköpostin välityksellä tai tule käymään Talolla kertomassa toiveesi!

Vapaaehtoistyö vie aikaa, mutta antaa myös paljon elämän rikkautta. Mitä enemmän meitä touhukkaita on mukana, sitä laajemmin voimme tehdä yhdessä hyvää lapsiperheiden hyvinvoinnin eteen. Tästä viimeisimpänä iloisen joulumielen ponnistuksena yhdessä LC Canthin kanssa yhteistyössä toteutettu Lahjoita Lapselle Joulu –keräys, jonka myötä Tavallisen Toiminnan Talon tontut saattoivat toimittaa yli 800 joululahjaa Kuopion seudun lapsiperheisiin ja erilaisiin lastensuojeluyksiköihin. Hyvä Joulumieli –lahjakorteilla ilahdutimme 30 kuopiolaista lapsiperhettä.

Tule sinäkin mukaan Kuopion yhdistyksen aktiivitoimijoihin. Järjestetään yhdessä kerhoja, tapahtumia ja toimintaa lapsille ja lapsiperheille!

Lämpimästi tervetuloa yhdistyksen Hallituksen uudet luottamushenkilöt!

Aurinkoisin pakkastalven terveisin: Anne Waldèn

**MLL Kuopion yhdistys ry/ Tavallisen Toiminnan Talo**

**Kasarmikatu 1**

**70110 Kuopio**

[**www.mll.fi/kuopio**](http://www.mll.fi/kuopio)

**talo@tavallisentoiminnantalo.fi**

**Perhekeskus Tavallisen Toiminnan Talo p.044-7000 090**

**HALLITUS 2013**

* **puheenjohtaja Emilia Saastamoinen**
* **1.varapuheenjohtaja Marja-Leena Penttinen**
* **2.varapuheenjohtaja/ talous- ja perhekahvilavastaava Mari Kantelinen**
* **sihteeri Tiina Suhonen**
* **Jäsenvastaava Anu Nordbäck**
* **Tuote- ja keräysvastaava Kirsi Niskanen**
* **Muu jäsen Hanna Väätäinen**
* **Varajäsenet: Pia Kimonen, Lilli Niskanen, Sanna Kaiponen ja Pirkko Martikainen**

**Kevään 2013 tapahtumia:**

Perhekahvila PETUNIA jatkaa toimintaansa normaalisti tiistaisin klo.10-12 , keskiviikkoisin 12-14.00 ja torstaisin klo.10-12. Myös lauantain perhekahvila pyritään järjestämään ainakin kerran kuukaudessa erilaisen teeman mukaisesti.

Tervetuloa viettämään TAVALLISEN IHANIA SYNTTÄREITÄ Talolle. Synttäri teemoina ovat tähän mennessä olleet; vauhdikkaat Harry Potter synttärit, useammat auto synttärit ja Prinsessa juhlat koruaskarteluineen…. Synttäreille mahtuu max. 12 lasta ja muutama aikuinen tarvittaessa. Uutena tuotteena Perhesynttärit, jolloin mukana voi olla suurempi määrä lapselle läheisiä aikuisia. Kysy hintoja Talolta.

Muskareita on vanhaan malliin vauvoille, leikki-ikäisille ja 4-6-vuotiaiden soitin muskari sekä uutuutena perhemuskari. Muskareita vetää Tietoteknialla Heidi Jumppanen ja Tavallisen Toiminnan Talolla AinoReetta Hyvönen.

**Tammikuu 2013**

Muskareiden ja kerhojen kevätkausi alkaa.

Uutuutena MuKaVa-kerho lapsille ja vanhemmille. (kysy lisää Talolta)

Vapaaehtoisten tapaaminen ke 30.1.2013 kello: 17.30 alkaen.

Vertaisryhmät ja monikulttuurisen perhekahvilan toiminnat jatkuvat.

Snadi-parkki on turvallinen hoitopaikka lapsille Kalpan viikonloppu peli-iltoina. Alaikäraja noin 3 vuotta. Snadi-parkki toteutuu, mikäli siihen ilmoittautuu vähintään 3 lasta. Pelin aikana lapsilla on mukavaa ohjattua tekemistä ja heille tarjotaan iltapala.

**Helmikuu 2013**

Mikäli kysyntää on, perjantaisin ja lauantaisin Talolta on mahdollista ostaa vapaaehtoisten leipomia kotileivonnaisia kotiin viemisiksi. Esim. Runebergin tortut menivät vuosi sitten kuin kuumille kiville. Jos olet innokas leipoja, vapaaehtoisia leipojia tarvitaan ”leivontapiiriin” mukaan.

Talolla myynnissä laskiaispullia la 9.2 ja ti 12.2 sekä ystävänpäivä leivoksia myynnissä ke 13- to 14.2. Leivosten ja pullien hinta on 1,50 euroa/kpl.

Helmikuussa askarrellaan ystävänpäiväkortteja noin viikon ajan perhekahviloissa tai sinä voit tulla vain askartelemaan kortin Talolle. Korttien hinta 5€/2 korttia

*Erityisen tuen tarpeessa olevien lasten ja perheiden MUKAVA-kerhot käynnistyvät, kokoontumisia on kerran kuukaudessa. Mukaan voi tulla koko perheen voimin ja tervetulleita ovat myös ne perheet, joissa ei ole erityisen tuen tarpeessa olevia lapsia! Ensimmäinen kokoontuminen 16.2.2013 KLO.15-17.*

Jäsen-ilta Talolla 27.2.2013 klo. 17.30, Tervetuloa kaikki yhdistyksen ja hallituksen toiminnasta kiinnostuneet ihmiset mukaan! Kahvitarjoilu!

21.2.2013 klo. 15-18 Mahdollisesti Kalpan Snadiparkki esittely talolla. Seuraa yhdistyksen sivuja!

Järvi Suomen Piirin Täyskäsi koulutus Talolla 23.2.2013 klo. 9.30-16.

**Maaliskuu 2013**

Hiihtolomaviikolla järjestämme jotain mukavaa ohjelmaa Talolla ja sään salliessa ulkona Valkeisen puistossa. Hiihtolomaviikolla on kerho lapsille ma 4.3-pe 8.3 päivittäin klo. 9-13.30, hinta 20 e/pvä/lapsi. Hinta sisältää lounaan ja ohjelman ja ohjatun toiminnan. Kerho on suunnattu 6-9 v. lapsille. Ilmoittautumiset sähköpostitse tai puhelimitse 28.2. mennessä, [talo@tavallisentoiminnatalo.fi](mailto:talo@tavallisentoiminnatalo.fi), 044-7000090. Voit ilmoittaa lapsesi 1-5:lle päivälle.

9.3 Juhlistamme Tavallisen Toiminnan Talon 2-vuotissynttäreitä Talolla kello 10-14 lastenjuhlien merkeissä. Lapsille ilmainen, mutta vanhemmille kahvi+pulla 5 e. Varamummojen- ja vaarien tarinatupa Talolla lastenjuhlien yhteydessä.

13.3. MLL Kuopion yhdistys täyttää 92-vuotta, jota juhlimme Tavallisen toiminnan Talolla kello 12.00 alkaen perhekahvilassa.

Viikolla 13 pääsiäisaskartelua Talolla joka päivä. Askartelun hinta on 5 e/2 korttia. Mahdollisesti *pääsiäisaskartelu ilta Talolla 27.3 klo. 17.00. Askarteluilta 15€ sisältää materiaalin, kahvit ja ohjauksen, korttiaskartelun.*

Yrittäjien kummi-ilta maaliskuussa tai huhtikuun puolella.

**Huhtikuu 2013**

6.4 klo. klo. 9.30-14 Perinteinen KEVÄT KIRPPIS Talolla. Varaathan pöytäsi ajoissa! Hinta 15€/pöytä / -5€, jos olet MLL jäsen. Talon puolelle mahtuu n.20 pöytää. Ensiksi varanneet saavat ikkunapaikan.

Sääntömääräinen kevätkokous 24.4.2013 kello 18.00 Talolla.

Kevät Ilo-keräys alkaa huhtikuussa!

**Toukokuu 2013**

La 4.5. klo. 10-13 on Ilona- lastentapahtuma Hapelähteen puistossa Keskustassa. Tapahtumassa on mukana kuopiolaisia lastensuojelujärjestöjä. Tapahtuma on muutoin maksuton, mutta siellä kerätään rahaa MLL:n Kevät Ilo keräykseen, jonka tuotot menevät Tavallisen Toiminnan Talon toimintojen ylläpitämiseen. Keräyksen hyväksi suoritetaan myös kasvomaalausta, jonka hinta on 1 e/lapsi. Tervetuloa kaikki mukaan viettämään hauskaa perheen yhteistä tapahtuma päivää!

12.5klo.12-15 perinteinen äitienpäivä tapahtuma/ Kevät Ilo –keräyksen päätösjuhla kaupungintalolla. Tilaisuudessa palkitaan Kuopiolainen ansioitunut lasten- ja perheiden hyväksi toiminut nainen/äiti. Nainen, joka omalla toiminnallaan on edistänyt yhteiskunnallista äitiyttä eli huolenpitoa kaikista lapsista. Jos sinulla on tiedossasi tällainen henkilö, niin ilmoittele siitä meille! Tämän lisäksi muistetaan yhdistyksen aktiivisia varamummoja, perhekahvila äitejä ja muita vapaaehtoisia.

Muskareiden ja kerhojen kevät juhlat. Aika ilmoitetaan myöhemmin.

MLL:n Viltti-kirppis suurkirppiksen aikaan Talolla, Talon edessä ja mahdollisesti Valkeisen lammen ympäristössä. 25.5.2013 klo.

Perheretki järjestetään touko-kesäkuussa. Ilmoitetaan myöhemmin!

**Kesäkuu 2013**

Kesäkerhot pyörivät. Seuraa nettisivuja sekä Talon Facebookia!

**Heinäkuu 2013**

Talo ”aena aaki normaalisti”, myös perhekahvilat jatkuvat.

Kesäkerhot pyörivät.

Hallituksen loma heinäkuun ajan.

Tervetuloa myös keväällä **järjestettäviin VAPAAEHTOISTEN ja JÄSENILTOIHIN**  Tavallisen Toiminnan Talolle! Kuulemaan enemmän toiminnastamme ja ideoimaan uutta. Illoista ilmoitellaan tarkemmin myöhemmin.

SEURAA TIIVIISTI YHDISTYKSEN sivuja JA FACEBOOKIA sekä ilmaisjakelulehtien muistiopalstoja!

**HYVÄ JÄSEN! YHDISTYKSEMME HALUAA OLLA EKOLOGINEN JA SÄÄSTÄÄ LUONTOA, JOTEN JATKOSSA LÄHETÄMME JÄSENTIEDOTTEET AINOASTAAN SÄHKÖISINÄ TIEDOSTOINA. TOIVOMME, ETTÄ ILMOITAT MEILLE SÄHKÖPOSTIOSOITTEESI TALON SÄHKÖPOSTIIN. KIITOS! :)**

**KEVÄTKOKOUSKUTSU**

MLL Kuopion yhdistys ry:n hallitus kutsuu jäseniään sääntömääräiseen kevätkokoukseen

Aika: 24.4.2013

kello 18.00 alkaen

Paikka: Tavallisen Toiminnan Talo, Kasarmikatu 1, Kuopio

Esityslista:

1§ Kokouksen avaus

2§ Kokousvirkailijoiden valinta

3§ Kokouksen laillisuuden ja päätösvaltaisuuden toteaminen

4§ Esityslistan hyväksyminen

5§Vuoden 2012toimintakertomuksen hyväksyminen

6§ Vuoden 2012 tilinpäätöksen vahvistaminen

7§ Tili- ja vastuuvapauden myöntäminen hallitukselle ja muille vastuuvelvollisille

8§Vuoden 2013 Toimintasuunnitelman ja talousarvion tarkentaminen

9§ Muut asiat

10§ Kokouksen päättäminen

MLL Kuopion yhdistyksen hallitus